รบกวนสอบถามคุณค่ะ พอดีมีตุ่มขนาดประมาณ 1cm ลักษณะคล้ายสิวอักเสบ บวม แดง ขึ้นบริเวณขาหนีบ ไม่แน่ใจว่าเป็นฝี หรือว่าสิว เคยเป็นครั้งนึงเมื่อ3-4 ปีที่แล้ว ตอนนั้นมีหัวสีขาวๆ เคยบีบเอาหนองออก ก็หายไป แต่ยังมีแกนก้อนอยู่ใต้ผิวหนังตลอด แต่ไม่เจ็บ นอกจากจะใส่กางเกงรัดเกินไป จะรู้สึกเจ็บ แต่ไม่บวมหรืออักเสบขึ้นมา แต่ครั้งนี้อยู่ดีๆ ก็อักเสบมาอีก อยากทราบว่าเป็นอะไรคะ แล้ววิธีการรักษาต้องผ่าตัดเอาหนองออกมั้ยคะ ถึงจะหายขาด ตอนนี้ใส่กางเกงชั้นในแล้วรู้สึกเจ็บมาก เพราะขอบกางเกงในไปโดนตรงตุ่มพอดี เวลาเดินก็นอนตะแคงแล้วไปทับมันไว้ก็เจ็บค่ะ ทานยาแก้อักเสบ มันจะดีขึ้นมั้ยคะ
สวัสดีค่ะ การวินิจฉัยที่เป็นไปได้กรณีตุ่มที่ขาหนีบ-รูขุมขนอักเสบ หากมีการติดเชื้อร่วมด้วย อาจกลายเป็นฝีหนอง เป็นไปได้มากที่สุด จากลักษณะที่บรรยายมา-ตุ่มแพ้จากการสัมผัส เช่น สบู่ โลชั่น น้ำหอม-ตุ่มแพ้จากภายในตัวเอง คือไม่มีสาเหตุจากภายนอก มักขึ้นตามข้อพับแขนและขา ข้อพับคอ-ตุ่มจากการถูกแมลงกัด-เชื้อราที่ผิวหนังเบื้องต้นแนะนำไม่ไปแกะเกาตุ่มเพื่อลดโอกาสติดเชื้อเพิ่มเติม รับประทานยาแก้คันกลุ่มต้านฮิสตามีนหากมีอาการคัน หลีกเลี่ยงสารที่สงสัยว่าแพ้หรือรู้สึกว่าใช้แล้วเป็นมากขึ้นเช่นสบู่หรือโลชั่น ใช้น้ำเปล่าสะอาดล้างทำความสะอาดวันละ 2 ครั้ง ใส่เสื้อผ้าที่ระบายได้ดี ไม่อับชื้นหรือรัดจนเกินไปการวินิจฉัยที่แน่นอนต้องอาศัยการตรวจร่างกาย ควรไปพบแพทย์ถ้ามีตุ่มขึ้นหลายบริเวณ แดง คันมาก มีลักษณะของการติดเชื้อเช่นมีเลือดหรือน้ำหนองไหล ตุ่มบวม ร้อน และเจ็บ หากเป็นฝีหนองขนาดใหญ่ อาจต้องมีการกรีดระบายหนองร่วมกับรับประทานยาฆ่าเชื้อค่ะ